22/03/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 374/2008

Resolución do 22 de febreiro de 2010, do Departamento Territorial da Consellería de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica no Concello de Boimorto (expediente IN407A 374/2008). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión Fenosa Distribución, S. A. Enderezo social: Avda. de Arteixo, 171 - A Coruña. Denominación: L. M. T. A., C. T. A., R. B. T. A., Casal. Situación: Boimorto. Características técnicas: Liña eléctrica de media tensión aérea a 15/20 kV, cunha lonxitude de 0,548 km, coa orixe no apoio n.° 39-42 da L. M. T. A. POR-704, entre as derivadas aos C. C. T. T. de Nogaredo e A Cabrita, condutor tipo LA-56/54,6 mm 2, e final no C. T. proxectado. Centro de transformación intemperie, cunha potencia de 100 kVA, e unha relación de transformación de 15.000/400-230 V. Liña de baixa tensión aérea, cunha lonxitude de 0,530 km, coa orixe no C. T. proxectado, condutor tipo RZ, e apoios de formigón. Concello de Boimorto. Resultan os seguintes feitos: Primeiro. –A petición someteuse a información pública por acordo do 21 de outubro de 2008, da Delegación Provincial, publicada no DOG do 28 de novembro de 2008, no BOP de A Coruña do 26 de novembro de 2008 e no Diario La Voz de Galicia de 18 de novembro de 2008, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Así mesmo practicouse notificación individual ós afectados. Segundo. –Dentro do prazo establecido foron presentadas alegacións por: Don Mark Christopher Rharbi Brion, notificado nun principio como titular do predio n.° 1, manifesta que o predio ao que fai referencia a notificación xa non existe como única unidade, senón que se dividiu en dous, sendo da súa propiedade tan só unha delas. É polo que non pode facer alegación algunha, mentres non coñeza con exactitude o grado no que resulta afectado. Solicita se Ile notifique correctamente que parte do seu predio esta afectado, a fin de poder facer as alegacións pertinentes. Don Mark Christopher Rharbi Brion, propietario do predio n.° 1b, manifesta que a notificación é errónea e o seu predio é o n.° 1a, a n.° 1b pertence ao seu irmán. Que non esta conforme có trazado polo que discorre a liña e que esta pase polo seu terreo. Que o estudio dos planos que acompañan ás notificacións se desprende que con trazado anterior, o seu predio non resultaba afectado. Non comprende como e porque cambiouse o trazado anterior pasando máis liña polos predios. Que o cambio Ile afecta de forma relevante xa que está intentando dotar a parcela de edificabilidade. Dado que o trazado orixinal non pasaba polo seu predio deberíase manter o mesmo e non afectar ao seu terreo. Destas alegacións se Ile deu traslado á empresa solicitante, manifestando Unión Fenosa Distribución, S. A., o seguinte: Predio n.° 1, manifesta que en base ás alegacións e á comprobacións realizadas o predio encontrase na actualidade dividida en dúas. Xunta novo plano parcelario onde aparecen dous predios independentes. Os predios numerados como n.° 1a e n.° 1b, cunha nova RBD actualizada. Solicita procédase a notificar de novo o trámite de información pública. Predio n.° 1b, manifesta que analizado o alegado polo propietario observase que no plano n.° 182804-05, incluído no anexo 1, existe un error en canto á rotulación dos predios identificados como “1a” e “1b”, por canto encóntranse intercambiadas. Xuntase novo plano corrixido, solicitando que se remita unha copia aos afectados. En canto á diferenza de afeccións propostas inicialmente obedecen ás correccións feitas a raíz da alegación presentada polo alegante. Que o terreo onde se localiza a parcela identificada como n.° 2 encóntrase dentro da delimitación de solo non urbanizable protexido. Que segundo o apartado n.° 5 do artigo n.° 47 do R. D. 1955/2000, de 1 de decembro, no suposto de actuacións urbanísticas, o solo destinado ao centro de transformación non computará a efectos de volumetría. Que segundo se pode observar no plano que se xunta o predio n.° 1b, propiedade do alegante vese afectado na súa esquina nor-este sen que esta afección limite a hipotética edificación da mesma. Que os prexuízos ocasionados nesta propiedade serán valorados polo Xurado de Expropiación de Galicia que establecerá o prezo xusto. FUNDAMENTOS DE DEREITO Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro. –Con relación ás alegacións presentadas cabe dicir que o trazado da liña de media tensión ao C. T. Casal é o máis idóneo e cumpre có indicado no art.57 da Lei 54/97, do Sector Eléctrico e Real Decreto 1955/2000, de 1 de decembro (B. O. E. n.° 310, de 27 de decembro do 2000), polo que non proceden as alegacións formuladas. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. conselleiro de Economía e Industria no prazo de un mes, contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 22 de febreiro de 2010. Tristana Moraleja Gómez Xefa territorial da Coruña